

На основи члена 38. став 1. алинея два Статута Заводу за културу войводянских Руснацох и Одлуки о финансийним плану Заводу за културу войводянских Руснацох число 57-4/18 од 14.02.2018. року, Управни одбор Заводу за културу войводянских Руснацох, на 9. схадзки отриманей 11.05.2018. року, росписує

**КОНКУРС**

за суфинансованє програмох и проєктох очуваня, пестованя, презентациї и розвою култури и уметносци рускей заєднїци у Републики Сербиї

Конкурс ше одноши на програми/проєкти зоз шлїдуюцих обласцох:

1. Програми очуваня и нєматериялного културного скарбу рускей заєднїци
2. Програми сучасней уметнїцкей творчосци рускей заєднїци чия реализация предвидзена у 2018. року.

Вкупна сума средствох планованих за тоти причини, у складзе зоз Одлуку о финансийним плану Заводу за културу войводянских Руснацох за 2018. рок виноши 1.450.000,00 динари. Од вкупней суми средствох по Одлуки УО число 107-1/18 од 14.05.2018. року 1.000.000,00 динари ше опредзелює за Програм очуваня и пестованя нєматериялного културного скарбу рускей заєднїци, а 450.000,00 динара за Програм сучасней уметнїцкей творчосци рускей заєднїци.

Приоритети суфинансованя проєктох по обласцох:

1. За ПРОГРАМИ ОЧУВАНЯ И ПЕСТОВАНЯ НЄМАТЕРИЯЛНОГО КУЛТУРНОГО СКАРБУ РУСКЕЙ ЗАЄДНЇЦИ

* програми и активносци музично и музично-сценски наступ и танєц[[1]](#footnote-0) (знїманє авторского материялу, роботнї, пририхтованя за участвованє на манифестацийох, концертох, виставох, фестивалох[[2]](#footnote-1))
* медзиреґионалне сотруднїцтво и госцованя у иножемстве у рамикох тей програми
* виглєдованя, зазберованя, обробок, очуванє и презентация културного скарбу рускей заєднїци котри ше реализую у сотруднїстве зоз фаховима здруженями и институциями.

1. За ПРОГРАМИ СУЧАСНЕЙ УМЕТНЇЦКЕЙ ТВОРЧОСЦИ РУСКЕЙ ЗАЄДНЇЦИ

* рижни програми и активносци у култури у рамикох театралней творчосци и интерпретациї (театрални представи, роботнї, участвованє на фестивалох[[3]](#footnote-2))
* музични и музично-сценски наступ и танєц (знїманє авторского материялу, роботнї, участвованє на фестивалох)
* подобова и применєна творчосц (роботнї, участвованє на фестивалох, колонийох)
* видео, мултимедиялна и диґитална творчосц (знїманє авторского материялу, вистави, роботнї)
* медзиреґионалне сотруднїство и госцованя у иножемстве у рамикох алинейох 1-4 тей програми
* виглєдованя, зазберованя, обробок, очуванє и презентация сучасней уметнїцкей творчосци рускей заєднїци котри ше реализую у сотруднїстве зоз фаховима здруженями и институциями.

**Конкурс за шицки начишлєни обласци отворени од 14. мая до 01. юния 2018. року.**

ОБЩИ УСЛОВИЯ КОНКУРСУ:

Право участвованя на тим конкурсу маю:

1. Здруженя у култури, установи култури, инши правни лїца и инши субєкти у култури зоз шедзиском на териториї АП Войводини чия основна обласц дїялносци култура або ше з векшей часци занїмаю зоз културу;
2. Чия приява поднєшена у термину котри предвидзени у Конкурсу
3. Хтори поднєсли комплетну конкурсну документацию

О вибору проєктох по росписаним Конкурсу одлучує фахова комисия за вибор проєктох котру оформює Завод за културу войводянских Руснацох.

Финансованє проєктох ше окончи у складзе зоз буджетскима средствами хтори розпоредзени за суфинансованє програмох и проєктох очуваня, пестованя, презентациї и розвою култури и уметносци рускей заєднїци у Републики Сербиї. Накадзи Комисия за обидва обласци одлучи о вибору проєктох за суфинансованє, Одлуку потвердзує Управни одбор Заводу за културу войводянских Руснацох. После конєчней одлуки, Завод подписує контракти о суфинансованю реализациї проєктох зоз подношителями приявох вибраних проєктох.

КРИТЕРИЇ ЗА ОЦЕНЬОВАНЄ ПРОЄКТОХ:

Критериї на основи котрих ше будзе оценьовац проєкти приявени на Конкурс утвердзени су зоз членом 9. и членом 10. Правилнїка о способу, критерийох и мерадлох за суфинансованє програми и проєктох очуваня, пестованя, презентациї и розвою култури и уметносци рускей заєднїци у Републики Сербиї (опатриц на [www.zavod.rs](http://www.zavod.rs))

ДОКУМЕНТАЦИЯ

На урядовим интернет боку Заводу за културу войводянских Руснацох [www.zavod.rs](http://www.zavod.rs), можу ше превжац **Приявни формулар** нєопходни за участвованє на конкурсу, як и **Формулар за наративни звит** о реализациї проєкту и **Формулар за финансийни звит**, котри ше подноша по законченю проєкту/програму.

Зоз прияву тиж потребне доставиц:

1. **Фотокопию Ришеня о реґистрациї** подношителя прияви при надпатраюцому орґану;
2. **Фотокопию Потвердзеня о порцийним идентификационим числу (ПИБ)**
3. Урядови **доказ о рахунку у банки** (фотокопия контракту о отвераню рахунку, вивод оверени зоз боку апликанта або фотокопия картону депонованих подписох овласцених особох за рахунок у банки);
4. **Биоґрафию** координатора/ки проєкту;
5. **Биоґрафию** фахових сотруднїкох/цох.

ПРИЯВЙОВАНЄ

1. Прияви на Конкурс ше подноша лєм на формуларох котри ше можу найсц на интернет боку Заводу за културу войводянских Руснацох [www.zavod.rs](http://www.zavod.rs), або их достац у просторийох Заводу, Футошка 2/3, Нови Сад.
2. Прияви ше у єдним прикладнїку подноша особнє, або ше посилаю по пошти на адресу:

Завод за културу войводянских Руснацох

Футошка 2/3

Нови Сад

1. На коверти муши ясно буц наглашене: *Конкурс за суфинансованє програми и проєктох очуваня, пестованя, презентациї и розвою култури и уметносци рускей заєднїци у Републики Сербиї.*
2. Прияви ше посилаю **од 14. мая по 01. юний 2018. року**

РЕЗУЛТАТИ КОНКУРСУ

Резултати конкурсу буду обявени на урядовим интернет боку Заводу за културу войводянских Руснацох, найпознєйше 15 днї од дня законченя термину за приявйованє.

**ВАЖНИ НАДПОМНУЦА:**

* Вязано за наменске хаснованє додзелєних буджетских средствох, окреме наглашуєме же трошки проєкту МУША буц:
* нєобходни за запровадзованє активносцох и у согласносци зоз принципами законїтосци и економичного финансийного управяня, цо ше найбаржей одноши на вредносц уложеного пенєжу и дїлотворносц трошкох (доставанє правих вредносцох за уложени пенєж);
* Стварни трошки подношителя прияви або їх партнерох под час реализациї проєкту;
* Евидентовани под час реализациї проєкту, у обрахункох або порцийних документох подношителя прияви або їх партнерох, препознатлїви и таки же их мож превериц, попровадзени зоз ориґиналну документацию на основи чиїх копийох ше правдаю Заводу за културу войводянских Руснацох.
* У рамикох того конкурсу **нєприлапююци трошки** Подношителя прияви шлїдуюци:
  + длуства и покрице утратох або длуствох
  + трошки репрезентациї
  + трошки хаснованя службеного телефону
  + пасивни камати
  + гевто цо ше уж финансує зоз других проєктох
  + купованє жеми або нєрухомосцох
  + трошки вименьованя роботних просторийох
  + трошки електричней енерґиї
  + трошки зогриваня
  + трошки осиґураня роботних просторийох
  + трошки отримованя веб сайту
  + трошки банкарских провизийох
* Шлїдуюца файта трошкох **прилапююца лєм кед су нєопходни за реализацию проєкту**, цо ше муши видзиц през плановани активносци:
  + менши инвестицийни трошки (билєнє, шоренє роботного простору)
  + трошки меншого оправяня-монтажи
  + трошки канцеларийного материялу
  + трошки обезпечованя опреми (музични инструменти, народне облєчиво, у винїмкових случайох рахункар, друковач)
  + трошки хаснованя интернета
  + трошки анґажованя кнїжководительних аґенцийох

Неблагочасово и нєдопущени прияви буду одруцени.

Конкурсни материял ше нє враца.

Додатни информациї ше можу достац у Заводзе за културу войводянских Руснацох, кажди роботни дзень од 14.00 до 16.00 годзин на число телефона 021/548-421, як и на мейл адресу: zavod.rusini@gmail.com

1. Облапя хорске и жридлове шпиванє, танєц, народни и тамбурово оркестри. [↑](#footnote-ref-0)
2. Участвованє на фестивалох: Хорски фестивал “Карпати” у Вербаше, Фестивал фолклору “Коцурска жатва” у Коцуре, Фестивал тамбурових и народних оркестрох “Мелодиї руского двору” у Шидзе, Фестивал жридлового шпиваня “Най ше нє забудзе” у Дюрдьове. [↑](#footnote-ref-1)
3. Участвованє на Драмским мемориялу “Петро Ризнич Дядя”, Фестивалу малих сценских формох “Дюра Папгаргаји” [↑](#footnote-ref-2)